ತಾಯಿಯನ್ನು ಇಡೀ ರಾತ್ರಿ ಬೀದಿಯಲ್ಲಿ ಕಳೆಯುವಂತೆ ಮಾಡಿದ ಪಾಪಿ ಮಗ

ಮೈಸೂರು: ತಾಯಿಯೊಬ್ಬರಿಗೆ ನಾಲ್ಕು ಮಕ್ಕಳು ಇದ್ದರೂ ಆಕೆ ಅನಾಥೆ. ಏಕೆಂದರೆ ಹೆತ್ತ ಮಕ್ಕಳಿಗೆ ತಾಯಿ ಬೇಕಿಲ್ಲ. ತಾಯಿ ಬಂದು ಮನೆ ಬಾಗಿಲಲ್ಲಿ ಕುಳಿತಿದ್ದರು ರಾತ್ರಿಯೆಲ್ಲ ಮನೆ ಬಾಗಿಲು ತೆಗೆಯದೆ ಇಳಿ ವಯಸ್ಸಿನಲ್ಲಿರುವ ತಾಯಿಯನ್ನು ಇಡೀ ರಾತ್ರಿ ಬೀದಿಯಲ್ಲೆ ಕಳೆಯುವಂತೆ ಮಾಡಿದ್ದಾರೆ.

ಮೈಸೂರಿನ ಬನ್ನಿ ಮಂಟಪದ ಮೂರನೇ ಹಂತದಲ್ಲಿ ಈ ಘಟನೆ ನಡೆದಿದೆ. 80 ವರ್ಷದ ಅಮೀನಾ ಅವರಿಗೆ ಇಬ್ಬರು ಗಂಡು ಮಕ್ಕಳು, ಇಬ್ಬರು ಹೆಣ್ಣು ಮಕ್ಕಳಿದ್ದಾರೆ. ಗಂಡು ಮಕ್ಕಳು ತಾಯಿಯನ್ನು ಸಾಕಲಾರದೆ ಬೆಂಗಳೂರಿನ ಅನಾಥಶ್ರಮಕ್ಕೆ ಬಿಟ್ಟಿದ್ದರು. ಅಲ್ಲಿರಲು ಮನಸ್ಸಾಗದೆ ಅಮೀನಾ ಶನಿವಾರ ರಾತ್ರಿ ತಮ್ಮ ಮನೆಗೆ ಬಂದರು. ತಾಯಿ ವಾಪಸ್ ಬಂದಿದ್ದನ್ನು ಕಂಡ ಮಕ್ಕಳು ಮನೆ ಬಾಗಿಲು ಹಾಕಿಕೊಂಡು ತಮ್ಮ ಸಂಸಾರ ಸಮೇತ ಹೊರಗೆ ಹೋಗಿದ್ದಾರೆ.

ಗಮನಿಸಿದ ಅಕ್ಕಪಕ್ಕದ ನಿವಾಸಿಗಳು ಈ ಪ್ರಮೇಯವನ್ನು ಕಂಡು, ತಮ್ಮ ಮನೆಯಲ್ಲಿ ಆಶ್ರಯ ನೀಡಿ ಮಾನವೀಯತೆ ಮೆರೆದಿದ್ದಾರೆ.